حنتف بن سجف تمیمی

حنتف بن سجف بن سعد عجیفی تمیمی یہ ایک امیر اور عبد اللہ بن زبیر کے لشکری کماندار تھے، جن کی کنیت ابو عبد اللہ تھی۔ وہ دیندار اور شریف النفس شخص تھے۔ سنہ 65 ہجری میں مدینہ کے قریب معرکہ الربذہ کی قیادت کی، جس میں انھوں نے اہلِ شام کو شکست دی اور ان کے دو سرداروں حُبَیش بن دلجہ اور عبید اللہ بن حکم (جو اموی خلیفہ مروان بن حکم کا بھائی تھا) کو قتل کر دیا۔ حجاج بن یوسف بھی اس جنگ میں ان سے شکست کھا گیا۔
پھر عبد اللہ بن زبیر نے انھیں شام کی طرف لشکر کشی کے لیے روانہ کیا۔ لیکن جب وہ مدینہ اور اردن کے درمیان واقع وادی القریٰ میں پہنچے، تو انھیں کھانے میں زہر دے دیا گیا اور وہ اسی سال وہیں وفات پا گئے۔جمهرة النسب، ابن الكلبي، المجلد الأول ص 212. 
 نسب 
وہ حنتف بن سجف بن سعد بن عوف بن زہیر بن مالک اور وہ العُجَیف بن ربیعہ بن مالک بن حنظلہ بن مالک بن زید مناة بن تمیم بن مُرّ، العُجَیفی حنظلی تمیمی تھے، جن کی کنیت ابو عبد اللہ تھی۔
خلیفہ بن خیاط نے ذکر کیا ہے کہ ان کے والد السجف بن سعد التمیمی نے جنگِ جمل میں شرکت کی اور اس میں قتل ہو گئے۔ ان کی ماں بنی عبس کے یزید بن الأغوش کی بیٹی تھیں۔

ابو عباس قلقشندی نے کہا: “بنو العُجَیف (عین پر پیش اور جیم پر زبر) بنو حنظلہ کی ایک شاخ ہیں، جو قبیلہ تمیم اور عدنانی عربوں سے ہیں۔ یہ لوگ العُجَیف بن ربیعہ بن مالک بن حنظلہ کی اولاد ہیں، جن میں الحنتف بن السجف بھی شامل ہیں، جنھوں نے حُبیش بن دلجہ القینی کو قتل کیا تھا۔”مرأة الزمان في تواريخ الأعيان، ابن الجوزي، المجلد الثامن ص 339. أنساب الأشراف، البلاذري، المجلد الثاني ص 323. أبو القاسم الآمدي (1991)، المؤتلف والمختلف في أسماء الشعراء وكناهم وألقابهم وأنسابهم وبعض شعرهم، تحقيق: كرنكو، بيروت: دار الجيل للطبع والنشر والتوزيع، ص. 134

 معرکہ الربذہ 
عبد اللہ بن زبیر نے الحنتف بن السجف کو 65 ہجری کے رمضان میں اس فوج سے لڑنے کا حکم دیا جو اموی خلیفہ مروان بن حکم نے شام سے مدینہ پر چڑھائی کے لیے روانہ کی تھی۔ اس لشکر کی قیادت حُبیش بن دلجہ، عبید اللہ بن حکم (خلیفہ مروان کا بھائی) اور حجاج بن یوسف کر رہے تھے۔ ان اموی افواج نے مدینہ پر قبضہ کر لیا، مگر الحنتف بن السجف نے ان سے الربذہ (مدینہ منورہ کے مشرق میں واقع مقام) میں مقابلہ کیا اور سخت جنگ کے بعد دشمنوں کو شکست دی۔

اس جنگ میں الحنتف نے اموی لشکر کے چھ ہزار سے زائد سپاہی قتل کیے، جن میں ان کے دو کمانڈر حُبیش بن دلجہ اور عبید اللہ بن حکم بھی شامل تھے، جبکہ حجاج بن یوسف بھاگ کر شام پہنچنے میں کامیاب ہو گیا۔

اس فتح کے بعد الحنتف بن السجف نے مدینہ میں ابن زبیر کی حکومت کو مستحکم کر دیا۔

معرکہ کے بعد ان کے اشعار:
الحنتف بن السجف نے اہلِ شام پر فتح کے بعد یہ شعر کہے: محمد بن جرير الطبري (1967)، تاريخ الرُّسُل و المُلُوك، تحقيق: محمد أبو الفضل إبراهيم (ط. 2)، القاهرة: دار المعارف، ج. 5، ص. 612۔
ما زالَ إِسْدائي لهُم وَنَسْجي
وعُقْبَتي بالكَوْرِ بَعْدَ السَّرْجِ
حَتّى قَتَلْناهُم بِقَوْمِ المَرْجِ

 حوالہ جات 

زمرہ:نجدی شخصیات
زمرہ:عرب
زمرہ:بنو تمیم
زمرہ:تاریخ مدینہ
زمرہ:دوسرا فتنہ
زمرہ:65ھ کی وفیات